ไฟแนนซ์ทูเดย์
... กลับมาจากพักร้อนยาวๆ ถึง 2 สัปดาห์ พี่ปู กิตติยา โตธนะเกษม ก็มีข่าวดีให้ชื่นใจ เมื่อการไปประเดิมตลาดมาเลเซียออกหุ้นด้อยสิทธิเทียร์ 2 เกณฑ์บาเซิล 3 ในสกุลเงินริงกิตเป็นครั้งแรก ทำสถิติขายได้สูงสุดที่แบงก์ต่างชาติเคยเสนอขายให้นักลงทุนสถาบันในแดนเสือเหลือง ทำยอดขายถึง 1,000 ล้านริงกิต หรือประมาณ 1 หมื่นล้านบาท&nbsp;
8 ก.ค. 2558

... กลับมาจากพักร้อนยาวๆ ถึง 2 สัปดาห์ พี่ปู กิตติยา โตธนะเกษม ก็มีข่าวดีให้ชื่นใจ เมื่อการไปประเดิมตลาดมาเลเซียออกหุ้นด้อยสิทธิเทียร์ 2 เกณฑ์บาเซิล 3 ในสกุลเงินริงกิตเป็นครั้งแรก ทำสถิติขายได้สูงสุดที่แบงก์ต่างชาติเคยเสนอขายให้นักลงทุนสถาบันในแดนเสือเหลือง ทำยอดขายถึง 1,000 ล้านริงกิต หรือประมาณ 1 หมื่นล้านบาท  
ที่จริงก่อนหน้านี้ ธนาคารซีไอเอ็มบี ไทย ก็เคยไปออกหุ้นกู้ที่มาเลเซียมาก่อน 400 ล้านริงกิต แต่นักลงทุนก็ไม่ได้มองว่าเป็นโลคอลแบงก์ของไทยเต็มขั้นจริงๆ เพราะยังมองว่าเป็นร่มธงของซีไอเอ็มบี กรุ๊ป แบงก์ใหญ่เจ้าถิ่นอยู่
... ไม่ได้มีแค่เราๆ ที่สนใจข่าวผู้ว่าการธนาคารแห่งประเทศไทย (ธปท.) คนใหม่ เพราะต่างชาติก็ตามเกาะติดไม่แพ้กัน อย่างบลูมเบิร์กถึงกับทำเป็นชาร์ตเทียบเลยว่า ดร.ก้อ วิรไท สันติประภพ นั้นเป็นผู้ว่าแบงก์ชาติที่ “เอ๊าะ” ที่สุดในเอเชียแปซิฟิกเลยทีเดียว ขณะที่รอยเตอร์สอ้างนักวิเคราะห์ของแบงก์ ANZ ว่าเป็นชอยส์ที่เหมาะสมและเป็นรูปธรรม
... สัปดาห์นี้มีการแต่งตั้งโยกย้ายกันอุตลุด เฉพาะคลังก็มีถึง 7 ตำแหน่ง เช่น สุวิชญ โรจนวานิช จากผู้ตรวจฯ ที่ได้ขึ้น ผอ.สำนักงานบริหารหนี้สาธารณะ (สบน.) เสียที ลวรณ แสงสนิท รองผู้อำนวยการสำนักงานเศรษฐกิจการคลัง (สศค.) เป็นที่ปรึกษาด้านเศรษฐกิจการเงิน และ เอด วิบูลย์เจริญ รอง ผอ.สบน. เป็นที่ปรึกษาด้านหนี้สาธารณะ